A BIZOTTSÁG 1416/2007/EK RENDELETE
(2007. december 3.)
a sertéshúsra vonatkozó magánraktározási támogatás iránti kérelmek benyújtási határidejének megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 4. cikke (6) bekezdésére,
mivel:
(1)
A sertéshúsra vonatkozó magánraktározási támogatás odaítélésének különleges feltételeiről szóló, 2007. október 26-i 1267/2007/EK bizottsági rendelet (2) alapján nyújtható magánraktározási támogatás kedvezően hatott a sertéshúspiacra, és a sertéshús árának átmeneti stabilizálódására lehet számítani. Ennélfogva indokolt megszüntetni a sertéshúsra vonatkozó magánraktározási támogatást.
(2)
A Sertéshúspiaci Irányítóbizottság nem nyilvánított véleményt az elnöke által kitűzött határidőn belül,
ELFOGADTA EZT A RENDELETET:
1. cikk
A sertéshúsra vonatkozó magánraktározási támogatás iránti kérelmek benyújtásának határideje 2007. december 4-e.
2. cikk
Ez a rendelet 2007. december 4-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 3-án.